Óskar Veigu Óskarsson , sölustjóri hjá Marel með hádegiserindi um sjávarútveg . Þriðjudaginn 17. desember 2019 hélt Eyjamaðurinn Óskar Veigu Óskarsson , sölustjóri hjá Marel , mjög fróðlegt erindi í Þekkingarsetri Vestmannaeyja . Á fjórða tug áhugasamra aðila mætti í Setrið til að hlýða á Óskar . Erindið er hluti af mánaðarlegum erindum um sjávarútvegsmál sem Þekkingarsetur Vestmannaeyja heldur fyrir aðila í sjávarútvegi í Vestmannaeyjum og er erindið nú hið 16 í röðinni frá upphafi . Beðist er velvirðingar á að erindið hefur ekki komið fyrr inn internetið . Erindið var haldið rétt fyrir jól og lenti ofan í jólafríum starfsmanna Þekkingarsetursins og tafðist birtingin sökum þess . Liðin er rúm hálf öld frá því Óskar fór að starf í fiskvinnslu . Óskar hafði því frá mörgu af segja af löngum og fjölbreyttum ferli – rúmlega 50 ára saga af vettvangi . Hann fór yfir þróunina sem átt hefur sér stað í fiskvinnslunni frá því hann hóf ungur störf í Vestmannaeyjum sem ungur peyi og það hvernig atvikaðist að hann eyddi sinni starfsævi í þessum geira . Óskar fór yfir starfsemi Marel og þá gríðarlegu þróun sem átt hefur sér stað frá því Marel var stofnað árið 1983 : framleiðniaukning , matvælaöryggi meira , gæði hafa aukist , hærri nýting , framleiðslukostnaður lækkað , svo fátt eitt sé nefnt . Farið var virkni og ávinning af nýjustu tækni Marel s.s. FleXicut og FleXisort . Óskar skýrði málin vel út með myndböndum og myndum . Óskar endaði á að horfa til framtíðar og velti upp hugmyndum um framtíð fiskvinnslunnar . Mjög margt spennandi og áhugavert kom fram á máli hans , sem spennandi að verður að fylgjast með í framtíðinni . Í lokin sagði Óskar að sjávarútvegurinn væri stútfullur af spennandi tækifærum og áhugaverðum störfum fyrir ungt fólk . Ef hann mætti velja sér starfsvettvang í dag sem ungur maður þá hefði hann valið sjávarútveg . Nokkrar góðar spurningar komu úr sal og sköpuðust ágætar umræður í kringum þær . Þekkingarsetur Vestmannaeyja þakkar Óskari fyrir að heimsækja sjávarútvegsvettvanginn í Eyjum og deila þekkingu sinni og reynslu .